
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
privind aprobarea dobândirii de către Municipiul Timişoara a terenului  înscris în C.F.447329 Timișoara, ce face obiectul renunţării la dreptul de proprietate de către LOMAS SERV SRL și trecerea terenului respectiv din domeniul privat al Municipiului Timișoara în domeniul public al Municipiului Timișoara
	Prin adresa nr.CT2019-6639/17.10.2019, d-na Lenzini Margherita, administrator al SC LOMAS SERV SRL, solicită trecerea din domeniul privat al Municipiului Timișoara în domeniul public al Municipiului Timișoara  a terenului înscris în CF 447329 Timișoara, provenit din dezlipirea parcelei înscrisă în CF nr. 413811 Timisoara (CF nr. vechi 3731 Freidorf si nr. cad vechi A 855/1/7), în vederea realizării unui drum.
Prin “Declarația de renunțare la dreptul de proprietate” autentificată  sub nr. 1847 din 10.10.2019,  la Uniunea Națională a Notarilor Publici -Societate Profesională Notarială CIORÎCĂ MARIN EUGEN - MAGHIARU ANA ADRIANA de către Notar Public CIORÎCĂ MARIN EUGEN,  LOMAS SERV SRL proprietar  tabular al terenului înscris în CF 447329 Timișoara declară că renunță la dreptul de proprietate asupra acestuia și că terenul nu este  grevat de sarcini sau servituți.
În conformitate cu prevederile art.562, alin.2 din Codul Civil, în C.F. nr. 447329 Timişoara a fost notată declarația autentificată privind renunțarea la dreptul de proprietate în favoarea Municipiului Timișoara. 
În baza art.553, alin.2 din Codul Civil, “Imobilul cu privire la care s-a renunţat la dreptul de proprietate conform art.562 alin.2, intră în domeniul privat al comunei, orașului sau municipiului, prin hotărârea consiliului local”.
Conform art.296 din Ordonanța de Urgență nr.57/2019 ” (2) Trecerea unui bun din domeniul privat al unei unităţi administrativ-teritoriale în domeniul public al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz.” 
Având în vedere cele menţionate mai sus, considerăm oportună iniţierea unui proiect de hotărâre privind aprobarea dobândirii de către Municipiul Timişoara, în domeniul privat, a terenului situat în Timişoara, zona Freidorf, înscris în C.F. nr. 447329 Timişoara, cu nr. cad. 447329 și suprafaţa de 2999 mp și trecerea terenului respectiv din domeniul privat al Municipiului Timişoara în domeniul public al Municipiului Timişoara, în vederea realizării unui drum, conform PUZ aprobat prin HCLMT 458/13.09.2018.

RAPORT DE SPECIALITATE
privind aprobarea dobândirii de către Municipiul Timişoara a terenului  înscris în C.F.447329 Timișoara, ce face obiectul renunţării la dreptul de proprietate de către LOMAS SERV SRL și trecerea terenului respectiv din domeniul privat al Municipiului Timișoara în domeniul public al Municipiului Timișoara

              Având în vedere Expunerea de motive nr. CT2019 - 6639 / 05.11.2019 a Primarului Municipiului Timișoara și Proiectul de hotărâre privind aprobarea dobândirii de către Municipiul Timişoara a terenului  înscris în C.F.447329 Timișoara, ce face obiectul renunţării la dreptul de proprietate de către LOMAS SERV SRL și trecerea terenului respectiv din domeniul privat al Municipiului Timișoara în domeniul public al Municipiului Timișoara, facem următoarele precizări:
	Terenul situat în Timișoara, zona Freidorf/str.N.Andreescu,  înscris în CF 447329 Timișoara provenit din dezlipirea parcelei înscrisă în CF nr. 413811 Timisoara (CF nr. vechi 3731 Freidorf si nr. cad vechi A 855/1/7), este destinat realizării unui drum, conform planșei nr.154-A04 anexă la HCL 458/13.09.2018 prin care s-a aprobat Planul Urbanistic Zonal ”Dezvoltare zonă locuinte colective cu functiuni complementare”, str. Nicolae Andreescu – Anton Bacalbasa, Timişoara, beneficiar S.C. LOMAS SERV S.R.L., întocmit conform proiectului nr. 154/2016, realizat de S.C. ARHITECT TRIMBITAS S.RL.
 Dezmembrarea parcelei cu nr. cad A855/1/7 a fost realizată conform Certificatului de Urbanism nr. 4992/19.12.2018, în baza documentației topografice, proiect nr.182/2018, executată de SC DAFIR CADCONSULT SRL.
În conformitate cu prevederile art.562, alin.2 din Codul Civil și Ordinul 700/2014, art.78, privind aprobarea Regulamentului de avizare, recepţie şi înscriere în evidenţele de cadastru şi carte funciară, modificat prin Ordinul nr. 1304/2015, în C.F.nr. 447329 Timişoara a fost notată Declarația autentificată nr. 1847 din 10.10.2019 la Uniunea Națională a Notarilor Publici -Societate Profesională Notarială CIORÎCĂ MARIN EUGEN - MAGHIARU ANA ADRIANA de către Notar Public CIORÎCĂ MARIN EUGEN,  privind renunțarea la dreptul de proprietate în favoarea Municipiului Timișoara. 
În baza art.553, alin.2 din Codul Civil, “Imobilul cu privire la care s-a renunţat la dreptul de proprietate conform art.562 alin.2, intră în domeniul privat al comunei, orașului sau municipiului, prin hotărârea consiliului local”.
Conform art.296 din Ordonanța de Urgență nr.57/2019 ” (2) Trecerea unui bun din domeniul privat al unei unităţi administrativ-teritoriale în domeniul public al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz.” 
În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea dobândirii de către Municipiul Timişoara a terenului înscris în C.F.447329 Timișoara, cu nr. cad.447329 și suprafața de 2999 mp, ce face obiectul renunţării la dreptul de proprietate de către LOMAS SERV S.R.L. și trecerea terenului respectiv din domeniul privat al Municipiului Timișoara în domeniul public al  Municipiului Timișoara, în vederea realizării unui drum, conform Planului Urbanistic Zonal aprobat prin HCLMT 458/2018.
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

